b'\n_START_ARTICLE_\nViktor Ponedelnik\n_START_PARAGRAPH_\nViktor Vladimirovit\xc5\xa1 Ponedelnik (ven. \xd0\x92\xd0\xb8\xd0\xba\xd1\x82\xd0\xbe\xd1\x80 \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80\xd0\xbe\xd0\xb2\xd0\xb8\xd1\x87 \xd0\x9f\xd0\xbe\xd0\xbd\xd0\xb5\xd0\xb4\xd0\xb5\xd0\xbb\xd1\x8c\xd0\xbd\xd0\xb8\xd0\xba, s. 22. toukokuuta 1937 Rostov-na-Donu) on entinen neuvostoliittolainen jalkapalloilija ja h\xc3\xa4net luetaan yhdeksi parhaimmista hy\xc3\xb6kk\xc3\xa4\xc3\xa4jist\xc3\xa4 neuvostoliittolaisen jalkapallon historiassa._NEWLINE_Ponedelnik aloitti uransa paikallisessa FK Rostovin joukkueessa 1956. H\xc3\xa4n vaihtoi SKA Rostov-na-Donuun kaksi vuotta my\xc3\xb6hemmin ja h\xc3\xa4net kutsuttiin Neuvostoliiton jalkapallomaajoukkueeseen. Ponedelnik ratkaisi Neuvostoliiton ainoan Euroopan mestaruuden vuonna 1960, kun h\xc3\xa4n teki ratkaisevan maalin Jugoslaviaa vastaan lis\xc3\xa4ajalla._NEWLINE_Uransa aikana maajoukkueessa Ponedelnik teki 20 maalia (joissain l\xc3\xa4hteiss\xc3\xa4 21) 29 peliss\xc3\xa4 ennen lopettamistaan vuonna 1966. Sen j\xc3\xa4lkeen h\xc3\xa4n on toiminut muun muassa valmentajana ja urheilutoimittajana._NEWLINE_H\xc3\xa4n on naimisissa ja h\xc3\xa4nell\xc3\xa4 on kaksi tyt\xc3\xa4rta ja poika.'